Tveit skisenter

Tveit skisenter er et alpinanlegg i Kristiansand kommune. Anlegget ble påbegynt i 1972 av entusiaster fra Ve skole. Sentralt i dette var lærer Svenn Johannessen og rektor Øyvind Harket. Anlegget fikk skitrekk og teknisk utstyr inkludert snøproduksjon og løypeprepareringsutstyr i 1985. Skitrekket ble offisielt åpnet den 6. januar 1986. Anlegget driftet bra frem til 1990, men grunnet mange grønne vintre var det laber aktivitet de neste ti årene. Anlegget ble overført til Tveit Idrettslag i 1997, og de står i dag som eneste eier av anlegget. Anlegget har de senere årene blitt oppgradert med betydelig økt snøproduksjonskapasitet, flere og mer fleksible maskiner samt generell oppjustering. I 2012/2013 var det 94 driftsdager i anlegget.

 Eksterne lenker 
 Offisielle nettsider 

Kategori:Skianlegg i Agder
Kategori:Idrettsanlegg i Kristiansand
Kategori:Alpinanlegg i Norge